РЕПУБЛИКА СРПСКА
OКРУЖНО ЈАВНО ТУЖИЛАШТВО У ТРЕБИЊУ
Број предмета: T16 0 KT 0016181 26   
Требиње, 25.09.2026. године

[bookmark: _GoBack]
ОСНОВНОМ СУДУ У ФОЧИ    

	Окружно јавно тужилаштво у Требињу на основу члана 43. став 2. тачка ж) и чланова 241. и 242. Закона о кривичном поступку Републике Српске („Службени гласник Републике Српске“, број: 53/12, 91/17, 66/18 и 15/21), у даљем тексту: ЗКП РС, подиже:


О П Т У Ж Н И Ц У

	ПРОТИВ:
      
С.М. 


	Што је:

	Дана 23.05.2026. године, у 09,00 часова у просторијама УО „Корт“, општина Фоча, у намјери да себи прибави противправну имовинску корист, лажним приказивањем чињеница довео и одржавао М. Д.из Фоче у заблуди, свјестан свог дјела чије извршење је и хтио, знајући да је то дјело забрањено, на начин да је путем телефона и апликација „WhatsApp“ и „Viber“ ступио у контакт са оштећеним, при том користећи различите телефонске бројеве, те истог током конверзације обмануо и довео у заблуду лажно тврдећи да му је неопходан новац за лијечење унуке ... у Словенији, којом приликом му је оштећени М.Д., на име наведеног, дао новац у износу од 2.300,00 Еура, све у сврху лијечења поменуте дјевојчице у иностранству, иако је осумњичени знао да новац није намијењен за лијечење исте, већ га је искористио за враћање кредита који је имао у микрокредитним организацијама, а оштећени је, након сазнања да је преварен, дана 10.08.2026. године у Полицијској станици Фоча поднио кривичну пријаву против осумњиченог, а осумњичени је потом дана 11.08.2026. године уз Потврду о добровољној предаји предмета Полицијске управе Фоча, број: 22-02-62/26 од 11.08.2026. године предао новац у укупном износу од 3.700,00 КМ који новац је уз Потврду предаји предмета Полицијске управе Фоча, број: 22-02-62/26 од 11.08.2026. године враћен оштећеном . 

	Дакле, у намјери да себи прибави противправну имовинску корист доведе неко лице лажним приказивањем чињеница у заблуду и одржава га у заблуди и тиме наведе да то лице на штету своје имовине нешто учини. 

	Чиме да је починио кривично дјело Превара из члана 230. став 1. Кривичног законика Републике Српске.

